**14.06.2022(2)**

**E-pasta nosaukums**

Grozījumi likumā ”Par Krimināllikuma spēkā stāšanās un piemērošanas kārtību"

**E-pasta teksts**

Nacionālais veselības dienests pārsūta informāciju no Zāļu valsts aģentūras:

Lai vērstu uzmanību uz recepšu zāļu izrakstīšanas kārtību, informējam, ka 2022. gada 15. jūnijā stājas spēkā grozījumi likumā ”Par Krimināllikuma spēkā stāšanās un piemērošanas kārtību” (turpmāk – Likums). Ar grozījumu redakciju Jūs varat iepazīties šajā saitē: <https://www.vestnesis.lv/op/2022/110.2>

Saskaņā ar grozījumiem Likumā:

• kontrolei pakļautās vielas eszopiklons, flualprazolāms un klonazolāms tiek kontrolei pakļautas individuāli kā Latvijā kontrolējamo narkotisko un psihotropo vielu III sarakstā (bīstamās psihotropās vielas, kuras var tikt izmantotas ļaunprātīgos nolūkos) iekļautās vielas;

• kontrolei tiek pakļautas jaunas vielas ketamīns, pregabalīns un remimazolāms kā Latvijā kontrolējamo narkotisko un psihotropo vielu III sarakstā (bīstamās psihotropās vielas, kuras var tikt izmantotas ļaunprātīgos nolūkos) iekļautās vielas.

Informējam, ka ņemot vērā minētos grozījumus, kontrolei tiek pakļauta arī viela esketamīns, kura ir kā zāļu aktīvā viela vairāku Latvijas Zāļu reģistrā iekļauto zāļu sastāvā, kā Latvijā kontrolējamo narkotisko un psihotropo vielu III sarakstā (bīstamās psihotropās vielas, kuras var tikt izmantotas ļaunprātīgos nolūkos) iekļautās vielas ketamīns izomērs, atbilstoši Narkotisko un psihotropo vielu un zāļu, kā arī prekursoru likumīgās aprites likuma 3. panta trešās daļas 5. punkta prasībām.

Papildu informācija pieejama Zāļu valsts aģentūras mājaslapā sadaļā Jaunumi